Diari Oficial de la Generalitat Valenciana


Sumari del DOGV 8351, del 31-07-2018 (2018/7521)

ORDRE 30/2018, de 26 de juliol, de la Conselleria d'Educació, Investigació, Cultura i Esport, per la qual s'estableixen i autoritzen els plans d'estudis conduents a l'obtenció del títol superior de Música en l'especialitat d'Interpretació, itineraris de Cant, Piano i Instruments Orquestrals, el títol superior de Música en l'especialitat de Pedagogia, i el títol superior de Música en l'especialitat de Producció i Gestió, del centre autoritzat privat d'ensenyaments artístics superiors de Música Global Education Initiatives, SL.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8351

Data del DOGV
:   31-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7521


Data del document
:   26-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * centre d'ensenyament

ORDRE 30/2018, de 26 de juliol, de la Conselleria d'Educació, Investigació, Cultura i Esport, per la qual s'estableixen i autoritzen els plans d'estudis conduents a l'obtenció del títol superior de Música en l'especialitat d'Interpretació, itineraris de Cant, Piano i Instruments Orquestrals, el títol superior de Música en l'especialitat de Pedagogia, i el títol superior de Música en l'especialitat de Producció i Gestió, del centre autoritzat privat d'ensenyaments artístics superiors de Música Global Education Initiatives, SL. [2018/7521]  
PREÀMBUL  
  
El Reial decret 631/2010, de 14 de maig, pel qual es regula el contingut bàsic dels ensenyaments artístics superiors de Música establits en la Llei orgànica 2/2006, de 3 de maig, d'Educació, determina en l'article 4.2 que les especialitats dels ensenyaments artístics superiors de Música són les següents: Composició, Direcció, Interpretació, Musicologia, Pedagogia, Producció i Gestió i Sonologia. L'article 7 del reial decret esmentat estableix, en els seus apartats 1 i 3, que les administracions educatives, vista la proposta dels centres, establiran els plans d'estudis completant els mínims fixats en el dit reial decret i podran disposar diversos itineraris acadèmics en cadascuna de les especialitats.  
  
En l'àmbit de la Generalitat, el Decret 48/2011, de 6 de maig, del Consell, pel qual s'estableix l'ordenació dels ensenyaments artístics superiors i es determina el marc normatiu per a la implantació dels plans d'estudi corresponents als títols oficials dels diferents ensenyaments artístics superiors, assenyala en l'article 7.1 que «l'organització i distribució general dels 240 crèdits ECTS de cada pla d'estudis es farà de conformitat amb el que estableixen, en allò que resulte d'aplicació, els reials decrets 630 a 635/2010, de 14 de maig, així com amb el que disposa aquest decret». En l'article 7.3 assenyala que «els centres impartiran les especialitats i itineraris que expressament els siguen autoritzats. De conformitat amb el que estableix aquest decret, organitzaran el pla d'estudis i la seua distribució en assignatures per semestres; igualment, realitzaran les guies docents corresponents a les assignatures, que hauran de ser públiques». Així mateix, la disposició final primera del dit decret habilita al conseller o consellera amb competències en matèria d'educació superior per a autoritzar els plans d'estudis dels centres d'ensenyaments artístics superiors de conformitat amb aquell.  
La Resolució de 24 de gener de 2018, del secretari autonòmic d'Educació i Investigació, per la qual s'autoritza la mercantil Global Education Initiatives, SL, com a centre autoritzat privat d'ensenyaments artístics superiors de Música en instal·lacions del centre privat IALE de l'Eliana (València).  
En conseqüència, mitjançant la present ordre s'estableixen i autoritzen els plans d'estudis del centre autoritzat privat d'ensenyaments artístics superiors de Música Global Education Initiatives, SL, conduents a l'obtenció del títol superior de Música en l'especialitat d'Interpretació, itineraris de Cant, Piano i Instruments orquestrals, el títol superior de Música en l'especialitat de Pedagogia, i el títol superior de Música en l'especialitat de Producció i gestió.  
Per tot el que s'ha exposat, conforme amb el Consell de Direcció de l'Institut Superior d'Ensenyaments Artístics de la Comunitat Valenciana, informat el Consell Valencià d'Universitats i de Formació Superior, d'acord amb la proposta de la directora general d'Universitat, Investigació i Ciència de data 17 de abril de 2018, i en exercici de les atribucions conferides per la disposició final primera del Decret 48/2011, abans esmentat, i per l'article 28.e de la Llei 5/1983, de 30 de desembre, del Consell,  
  
ORDENE  
  
Article 18. Objecte  
La present ordre té per objecte l'establiment i autorització dels plans d'estudis conduents a l'obtenció del títol superior oficial de Música, en l'especialitat d'Interpretació, itineraris de Cant, Piano i Instruments orquestrals, el títol superior oficial de Música en l'especialitat de Pedagogia, i el títol superior oficial de Música en l'especialitat de Producció i Gestió, en el centre autoritzat privat d'ensenyaments artístics superiors de Música Global Education Initiatives, SL, de conformitat amb el que estableix el Reial decret 631/2010, de 14 de maig, pel qual es regula el contingut bàsic dels ensenyaments artístics superiors de Música establits en la Llei orgànica 2/2006, de 3 de maig, d'Educació i en el Decret 48/2011, de 6 de maig, del Consell, pel qual s'estableix l'ordenació dels ensenyaments artístics superiors i es determina el marc normatiu per a la implantació dels plans d'estudis corresponents als títols oficials en els diferents ensenyaments artístics superiors, en l'àmbit de la Comunitat Valenciana.  
  
Article 2. Títols superiors de Música  
La superació dels ensenyaments artístics superiors de Música en l'especialitat d'Interpretació, itineraris de Cant, Piano i Instruments orquestrals donarà lloc a l'obtenció del títol superior de Música en aquesta especialitat. La superació dels ensenyaments artístics superiors de Música en l'especialitat de Pedagogia donarà lloc a l'obtenció del títol superior de Música en aquesta especialitat. Així mateix, la superació dels ensenyaments artístics superiors de Música en l'especialitat de Producció i Gestió donarà lloc a l'obtenció del títol superior de Música en aquesta especialitat. Aquests títols tenen caràcter oficial i validesa acadèmica i professional en tot el territori nacional segons estableix el Reial decret 631/2010, de 14 de maig.   
  
Article 3. Organització del pla d'estudis  
1. Els plans d'estudis conduents a l'obtenció del títol superior de Música, en l'especialitat d'Interpretació, itineraris de Cant, Piano i Instruments orquestrals, del títol superior de Música en l'especialitat de Pedagogia, així com del títol superior de Música en l'especialitat de Producció i Gestió, contenen les competències transversals, les competències generals i les competències específiques pròpies de cada especialitat que es determinen en l'annex I d'aquesta ordre.  
2. Els plans d'estudis dels tres títols comprenen 4 cursos acadèmics de 60 crèdits, conformes al Sistema Europeu de Transferència de Crèdits (ECTS), cadascun, distribuïts en huit semestres, amb un total de 240 crèdits ECTS.  
3. La distribució dels 240 crèdits ECTS és la següent:  
a) Matèries i assignatures de formació bàsica, amb un mínim de 24 crèdits.  
b) Matèries i assignatures de formació obligatòria d'especialitat, amb un mínim de 102 crèdits.  
c) El treball de final de títol, la durada del qual serà de 12 crèdits i es realitzarà en la fase final del pla d'estudis.  
  
Article 4. Autorització del pla d'estudis  
D'acord amb el que assenyala aquesta ordre, s'autoritza el pla d'estudis del títol superior de Música, en l'especialitat d'Interpretació, itineraris de Cant, Piano i Instruments orquestrals, el pla d'estudis del títol superior de Música, en l'especialitat de Pedagogia, i el pla d'estudis del títol superior de Música, en l'especialitat de Producció i Gestió, per al centre autoritzat privat d'ensenyaments artístics superiors de Música Global Education Initiatives, SL, inclosos com a annex II.  
  
  
DISPOSICIÓ ADDICIONAL  
  
Única. Absència d'incidència en la despesa pressupostària de la Generalitat  
La implementació i posterior desplegament d'aquesta ordre no podrà tindre cap incidència en la dotació de tots i cada un dels capítols de despesa assignats a la conselleria competent en matèria d'educació i, en tot cas, haurà de ser atès amb els seus mitjans humans i materials del dit departament.  
  
DISPOSICIÓ DEROGATÒRIA  
  
Única  
Queden derogades les disposicions d'igual o inferior rang que s'oposen al que es disposa en la present ordre.  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 26 de juliol de 2018  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
  
ANNEX I  
Competències pròpies del títol  
  
Competències transversals del títol superior de Música  
  
En finalitzar els seus estudis superiors de Música, els titulats han de posseir les següents competències transversals:  
  
CT 1 Organitzar i planificar el treball de forma eficient i motivadora.  
CT 2 Recollir informació significativa, analitzar-la, sintetitzar-la i gestionar-la adequadament.  
CT 3 Solucionar problemes i prendre decisions que responguen als objectius del treball que es realitza.  
CT 4 Utilitzar eficientment les tecnologies de la informació i la comunicació.  
CT 5 Comprendre i utilitzar, almenys, una llengua estrangera en l'àmbit del seu desenvolupament professional.  
CT 6 Realitzar autocrítica cap a l'acompliment professional i interpersonal propi.  
CT 7 Utilitzar les habilitats comunicatives i la crítica constructiva en el treball en equip.  
CT 8 Desenvolupar raonadament i críticament idees i arguments.  
CT 9 Integrar-se adequadament en equips multidisciplinaris i en contextos culturals diversos.  
CT 10 Liderar i gestionar grups de treball.  
CT 11 Desenvolupar en la pràctica laboral una ètica professional basada en l'apreciació i sensibilitat estètica, mediambiental i cap a la diversitat.  
CT 12 Adaptar-se, en condicions de competitivitat als canvis culturals, socials i artístics i als avanços que es produïsquen en l'àmbit professional i seleccionar les vies adequades de formació contínua.  
CT 13 Buscar l'excel·lència i la qualitat en la seua activitat professional.  
CT 14 Dominar la metodologia d'investigació en la generació de projectes, idees i solucions viables.  
CT 15 Treballar de forma autònoma i valorar la importància de la iniciativa i l'esperit emprenedor en l'exercici professional.  
CT 16 Usar els mitjans i recursos al seu abast amb responsabilitat cap al patrimoni cultural i mediambiental  
CT 17 Contribuir amb la seua activitat professional a la sensibilització social de la importància del patrimoni cultural, la seua incidència en els diferents àmbits i la seua capacitat de generar valors significatius  
  
  
  
Competències generals del títol superior de Música  
  
En finalitzar els seus estudis superiors de Música, els titulats han de posseir les següents competències generals:  
  
CG 1 Conéixer els principis teòrics de la música i haver desenvolupat adequadament aptituds per al reconeixement, la comprensió i la memorització del material musical.  
CG 2 Mostrar aptituds adequades per a la lectura, improvisació, creació i recreació musical.  
CG 3 Produir i interpretar correctament la notació gràfica de textos musicals.  
CG 4 Reconéixer materials musicals gràcies al desenvolupament de la capacitat auditiva i saber aplicar aquesta capacitat a la seua pràctica professional.  
CG 5 Conéixer els recursos tecnològics propis del seu camp d'activitat i les seues aplicacions en la música preparant-se per a assimilar les novetats que s'hi produïsquen.  
CG 6 Dominar un o més instruments musicals en un nivell adequat al seu camp principal d'activitat.  
CG 7 Demostrar capacitat per a interactuar musicalment en diferents tipus de projectes musicals participatius.  
CG 8 Aplicar els mètodes de treball més apropiats per a superar els reptes que se li presenten en el terreny de l'estudi personal i en la pràctica musical col·lectiva.  
CG 9 Conéixer les característiques pròpies del seu instrument principal, en relació a la seua construcció i acústica, evolució històrica i influències mútues amb altres disciplines.  
CG 10 Argumentar i expressar verbalment els seus punts de vista sobre conceptes musicals diversos.  
CG 11 Estar familiaritzat amb un repertori ampli i actualitzat, centrat en la seua especialitat, però obert a altres tradicions. Reconéixer els trets estilístics que caracteritzen el dit repertori i poder descriure'ls de forma clara i completa.  
CG 12 Acreditar un coneixement suficient del fet musical i la seua relació amb l'evolució dels valors estètics, artístics i culturals.  
CG 13 Conéixer els fonaments i l'estructura del llenguatge musical i saber aplicar-los en la pràctica interpretativa, creativa, d'investigació o pedagògica.  
CG 14 Conéixer el desenvolupament històric de la música en les seues diferents tradicions, des d'una perspectiva crítica que situe el desenvolupament de l'art musical en un context social i cultural.  
CG 15 Tindre un ampli coneixement de les obres més representatives de la literatura històrica i analítica de la música.  
CG 16 Conéixer el context social, cultural i econòmic en què es desenvolupa la pràctica musical, amb especial atenció al seu entorn més immediat però amb atenció a la seua dimensió global.  
CG 17 Estar familiaritzat amb els diferents estils i pràctiques musicals que li permeten entendre, en un context cultural més ampli, el seu propi camp d'activitat i enriquir-lo.  
CG 18 Comunicar de forma escrita i verbal el contingut i els objectius de la seua activitat professional a persones especialitzades, amb ús adequat del vocabulari tècnic i general.  
CG 19 Conéixer les implicacions pedagògiques i educatives de la música en diferents nivells.  
CG 20 Conéixer la classificació, característiques acústiques, històriques i antropològiques dels instruments musicals.  
CG 21 Crear i donar forma als seus propis conceptes artístics havent desenvolupat la capacitat d'expressar-se a través d'ells a partir de tècniques i recursos assimilats.  
CG 22 Disposar de recursos musicals amplis i diversos per a poder crear o adaptar peces musicals així com improvisar en diferents contextos a partir del coneixement d'estils, formats, tècniques, tendències i llenguatges diversos.  
CG 23 Valorar la creació musical com l'acció de donar forma sonora a un pensament estructural ric i complex.  
CG 24 Desenvolupar capacitats per a l'autoformació al llarg de la seua vida professional.  
CG 25 Conéixer i ser capaç d'utilitzar metodologies d'estudi i investigació que el capaciten per al continu desenvolupament i innovació de la seua activitat musical al llarg de la seua carrera.  
CG 26 Ser capaç de vincular l'activitat musical a altres disciplines del pensament científic, enriquint l'exercici de la seua professió amb una dimensió multidisciplinària.  
CG 27 Conéixer i aplicar la legislació relativa al seu àmbit professional  
  
  
Competències específiques del títol superior de Música   
en l'especialitat d'Interpretació  
  
En finalitzar els seus estudis, els titulats superiors de Música en l'especialitat d'Interpretació han de posseir les següents competències específiques:  
  
CE 1 Interpretar el repertori significatiu de la seua especialitat tractant de manera adequada els aspectes que l'identifiquen en la seua diversitat estilística.  
CE 2 Construir una idea interpretativa coherent i pròpia.  
CE 3 Demostrar capacitat per a interactuar musicalment en tot tipus de projectes musicals participatius, des del duo fins als grans conjunts.  
CE 4 Expressar-se musicalment amb el seu instrument/veu de manera fonamentada en el coneixement i domini en la tècnica instrumental i corporal, així com en les característiques acústiques, organològiques i en les variants estilístiques.  
CE 5 Comunicar, com a intèrpret, les estructures, idees i materials musicals amb rigor.  
CE 6 Argumentar i expressar verbalment els seus punts de vista sobre la interpretació, així com respondre al repte que suposa facilitar la comprensió de l'obra musical.  
CE 7 Desenvolupar aptituds per a la lectura i improvisació sobre material musical.  
CE 8 Assumir adequadament les diferents funcions subordinades, participatives o de lideratge que es poden donar en un projecte musical col·lectiu.  
CE 9 Conéixer els processos i recursos propis del treball orquestral i d'altres conjunts dominant adequadament la lectura a primera vista, mostrant flexibilitat davant les indicacions del director i capacitat d'integració en el grup.  
CE 10 Conéixer les implicacions escèniques que comporta la seua activitat professional i ser capaç de desenvolupar les seues aplicacions pràctiques en el seu àmbit de treball.  
  
  
  
Competències específiques del títol superior de Música   
en l'especialitat de Pedagogia  
  
En finalitzar els seus estudis, els titulats superiors de Música en l'especialitat de Pedagogia han de posseir les següents competències específiques:  
  
CE 1 Comprendre i explicar els fonaments en pedagogia musical contemporània, tant en l'àrea de coneixements sistemàtics com en la seua aplicació, i saber fonamentar en ells la reflexió crítica de l'actuació educativa musical pròpia i aliena.  
CE 2 Elaborar, seleccionar, aplicar i avaluar activitats, materials i recursos d'ensenyament/aprenentatge musical en funció de les demandes de cada context educatiu, sent versàtil en el domini dels instruments i altres recursos musicals i aplicant de forma funcional les noves tecnologies  
CE 3 Conéixer els elements constitutius de la música mostrant un alt domini en percepció auditiva, lectura, anàlisi, escriptura, improvisació i creació musical, i ser capaç d'interrelacionar tot això per a aplicar-ho i utilitzar-ho adequadament en el desenvolupament de l'activitat.  
CE 4 Adquirir domini tècnic i capacitat expressiva en la interpretació i en la conducció d'agrupacions vocals i instrumentals, com a base per a la improvisació, creació i experimentació amb l'instrument, la veu i el cos en situacions concretes d'ensenyament/aprenentatge musical.  
  
CE 5 Ser capaç de desenvolupar una pràctica educativa-musical, com a artista i formador musical orientada a la comunitat.  
CE 6 Contextualitzar la pedagogia musical en el temps actual i en els diferents àmbits culturals, reflexionant de forma crítica sobre la funció i resultats que la pràctica de l'educació musical pot aportar a la millora de la persona i de la societat.  
CE 7 Saber aprofitar les oportunitats de formació i especialització que cada lloc de treball ofereix, incorporant-les al desenvolupament del perfil professional.  
CE 8 Implicar-se activament en projectes educatius-musicals a través del treball cooperatiu i assumir la responsabilitat de desenvolupar la professió educativa musical com a tasca col·lectiva.  
CE 9 Dissenyar i dur a terme processos sistemàtics d'avaluació educativa sobre alumnes, professors, programes i institucions i basar en els seus resultats la planificació de la millora educativa.  
CE 10 Dissenyar, realitzar i avaluar una investigació en educació musical, tant de forma individual com formant part activa d'equips d'investigació.  
CE 11 Conéixer els fonaments d'acústica musical, organologia i les seues aplicacions en la pràctica musical.  
  
  
  
Competències específiques del títol superior de Música   
en l'especialitat de Producció i Gestió  
  
En finalitzar els seus estudis, els titulats superiors de Música en l'especialitat de Producció i Gestió han de posseir les següents competències específiques:  
  
CE 1 Conéixer profundament la legislació vigent, nacional i internacional, en matèries artístiques, d'espectacles i de drets d'autor.  
CE 2 Conéixer les característiques estructurals dels espais culturals, amb una especial atenció a l'acústica de sales i la logística de grups musicals de diferents formats.  
CE 3 Dominar la informàtica musical, l'ofimàtica i les xarxes de comunicació.  
CE 4 Familiaritzar-se amb les tècniques d'enregistrament, reproducció i difusió de documents sonors en diferents formats, inclosos els derivats de les noves tecnologies i dels sistemes multimèdia.  
CE 5 Dominar un o més instruments en un nivell adequat al seu possible camp d'especialització i familiaritzar-se amb la pràctica de música en conjunt, tant en els seus aspectes artístics com a organitzatius.  
CE 6 Conéixer profundament el repertori històric i més recent de diverses pràctiques i estils musicals, amb una especial atenció a les tendències més recents en el camp de la creació i la interpretació.  
CE 7 Familiaritzar-se amb la literatura històrica, musicològica i crítica vinculada a diversos gèneres i estils musicals.  
CE 8 Conéixer l'economia, gestió, comptabilitat, estratègies de mercat i recursos humans.  
  
  
  
Perfil professional del títol superior de Música  
  
Perfil professional del títol superior de Música en l'especialitat d'Interpretació  
El titulat o titulada superior en Interpretació haurà de ser un professional qualificat amb un domini complet de les tècniques d'interpretació de l'instrument i el seu repertori i, si escau, d'instruments complementaris. Haurà d'estar preparat per a exercir una labor interpretativa d'alt nivell d'acord amb les característiques de la seua modalitat i especialització, tant en el paper de solista com formant part d'un conjunt, així com, si escau, en la seua condició d'intèrpret acompanyant de música i de dansa. Haurà de conéixer les característiques tècniques i acústiques del seu instrument, aprofundint en el seu desenvolupament històric. Haurà de tindre formació per a l'exercici de l'anàlisi i del pensament musical, i disposar d'una sòlida formació metodològica i humanística que l'ajude en la tasca d'investigació afí a l'exercici de la seua professió.  
  
Perfil professional del títol superior de Música en l'especialitat de Pedagogia  
El titulat o titulada superior en Pedagogia haurà de ser un professional qualificat en un o més àmbits rellevants de la pràctica musical (interpretatius i/o teòrics) i amb profunds coneixements, teòrics i pràctics sobre l'ensenyament-aprenentatge en els seus aspectes metodològics, psicològics i artístics, a més de comptar amb una significativa experiència pràctica. Desenvoluparà la seua activitat professional en centres de qualsevol nivell educatiu de règim general i especial tant en ensenyament reglat com no reglat.  
  
Perfil professional del títol superior de Música en l'especialitat de Producció i Gestió  
El titulat o titulada superior en Producció i Gestió ha de ser un professional específicament qualificat en la planificació i gestió de projectes relacionats amb la música, en algunes de les seues possibles fases com la creació, realització, enregistrament, exhibició pública o distribució, entre unes altres. Haurà de conéixer àmpliament el món de la música i els seus diferents àmbits de desenvolupament professional, així com estar capacitat per al treball en equip i per a desenvolupar-se en diferents camps d'acció, com l'economia, la comunicació, l'organització humana i de recursos materials, la gestió logística i la planificació estratègica.